CELEX: 62013TN0044
Language: fi
Date: 2013-01-29 00:00:00
Title: Asia T-44/13: Kanne 29.1.2013 — AbbVie. v. EMA

16.3.2013   
            
            
               FI
            
            
               Euroopan unionin virallinen lehti
            
            
               C 79/31
            
         Kanne 29.1.2013 — AbbVie. v. EMA
   (Asia T-44/13)
   2013/C 79/53
   Oikeudenkäyntikieli: englanti
   
      Asianosaiset
   
   
      Kantajat: AbbVie. Inc. (Wilmington, Yhdysvallat) ja AbbVie Ltd (Maidenhead, Yhdistynyt kuningaskunta) (edustajat: asianajaja P. Bogaert, asianajaja G. Berrisch ja solicitor B. Kelly)
   
      Vastaaja: Euroopan lääkevirasto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan lääkeviraston 14.1.2013 tekemän päätöksen EMA/748792/2012, jolla annettiin oikeus tutustua lääkkeen myyntilupaa koskeviin asiakirjoihin, ja
            
         
               —
            
            
               velvoittamaan Euroopan lääkeviraston korvaamaan kantajien oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat viiteen kanneperusteeseen.
   
               1)
            
            
               Ensimmäinen kanneperuste, jonka mukaan päätöksellä rikotaan avoimuusasetuksen (1) 4 artiklan 2 kohtaa ja sillä loukataan kantajien perusoikeutta kaupallisten tietojen luottamuksellisuuden suojaan.
            
         
               2)
            
            
               Toinen kanneperuste, jonka mukaan päätöksellä rikotaan avoimuusasetuksen 4 artiklan 4 kohtaa ja sillä loukataan hyvän hallinnon periaatetta.
            
         
               3)
            
            
               Kolmas kanneperuste, jonka mukaan päätöksellä loukataan perusteluvelvollisuutta avoimuusasetuksen 4 artiklan 2 kohdan soveltamisen osalta.
            
         
               4)
            
            
               Neljäs kanneperuste, jonka mukaan päätöksellä loukataan luottamuksensuojan periaatetta.
            
         
               5)
            
            
               Viiden kanneperuste, jonka mukaan päätöksellä rikotaan direktiiviä 2001/29/EY (2), omaisuuden suojaa, johon luetaan mukaan tekijänoikeus, koskevaa perusoikeutta, suhteellisuusperiaatetta ja hyvän hallinnon periaatetta siltä osin kuin oikeus tutustua asiakirjoihin annetaan asiakirjoista toimitettavien jäljennösten välityksellä.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).
   
      (2)  Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annettu Euroopan parlamentin ja neuvoston direktiivi 2001/29/EY (EYVL L 167, s. 10).